Igalas
Igalas (serb. Игало) – miestelis Juodkalnijoje, Kotoro įlankos pakrantėje, Herceg Novio opštinoje, Herceg Novio priemiestis. Virš 3,7 tūkst. gyventojų. Miestelis įsikūręs Orjeno kalnų papėdėje. Igale yra turistų gausiai lankomas sanatorijų ir poilsio namų kompleksas. Veikia DR Simo Milošević gydyklų institutas. Igale yra vila, kurioje poilsiaudavo Jugoslavijos vadovas Josipas Broz Titas, kiti aukšti šalies pareigūnai.